

|  |  |
| --- | --- |
| **Møtereferat** | **Oppvekst og levekår**  **Buøy skole**  **Postadr.: Skipsbyggergata 19, 4085 Hundvåg**  **Besøksadr.: Skipsbyggergata 19a**  **Telefon: 51913770 Faks: 51913780**  **E-post:** [**buoy.skole@stavanger.kommune.no**](mailto:buoy.skole@stavanger.kommune.no)  [**www.stavanger.kommune.no**](http://www.stavanger.kommune.no)  **Org.nr.: NO 964 965 226** |

|  |  |
| --- | --- |
| Gruppe: | Samarbeidsutvalg – Buøy skole |
| Møtested: | Buøy skole |
| Møtedato/ -tid: | Tirsdag 18.03.25, klokka 18.00-19.30 |
| Deltakere: | Trine Gulsrud (FAU leder), Anne Lene Knutsen Time (FAU representant), Margrete Skjervheim Kvandal (representant lærere), Nina Elise Grødem (rektor), Monica Bakke (SFO-representant), Imre Bårdsen-Grønås (elevrepresentant) |
| Referent: | Nina Elise Grødem |

|  |  |  |
| --- | --- | --- |
| REFERANSE NEG | JOURNALNR | DATO 19.03.25 |
|  |  |  |

| **Sak nr.:** |  |
| --- | --- |
| **Sak 01/25** | **Godkjenning av innkalling og referat (vedlegg 1 og 2)**  **Vedtak: Innkalling og referat godkjennes** |
| **Sak 02/25** | **Informasjon fra skolen og SFO:** Ved skolen og SFO fortsetter vi utviklingsarbeidet med å øke interaksjonskvaliteten mellom lærer og elev. Våre utvalgte områder baserer seg på brukerundersøkelser, og de dimensjonene vi nå vektlegger er «Lærers sensitivitet», Verdsetting av elevers perspektiv» og «Kvaliteten på tilbakemeldinger». Det er flere atferds-markører innenfor hver av disse dimensjonene som vi arbeider med å ha høy kvalitet på. Observasjoner i klasser og på SFO viser oss at det er mye spennende læringsarbeid ved skolen vår, og vi skal fortsette med å kvalitetssikre arbeidet med elevene. Andre utviklingsarbeid er å legge til rette for mer praktiske og relevante læringsaktiviteter, og å fremme leseferdighetene hos den enkelte elev. På SFO jobber vi med å tilnærme oss skolens læringsarbeid i dialoger og på en lek-orientert måte, og får dette fram i aktivitetsplanene. Den kommende tiden vil vi på skolen også ha søkelyset på Stavangers 900 års jubileum, og det henvises ellers til å følge med på læringsplanen for den enkelte klasse for mer detaljer.  **Informasjon fra FAU:** FAU ønsker å søke på «Nabolags-potten», og kan motta midler der som ønskes brukt til et kunstprosjekt for elevene. Dette går ut på at elevene, sammen med en lokal kunstner, kan få male bilder på veggen til skolens uværsskur og at dette knyttes til 900-års jubileet. Det blir videre informert om at korpset ikke lenger kan ta ansvar for 17.mai-arrangementet på Buøy, og det foreslås at 6.klasse har dette ansvaret framover. Foreldrene i årets 6.klasse har sagt ja til å gjennomføre dette i år, noe som blir satt stor pris på. Skolen anbefaler at elever fra klassen kan gjennomføre en 17.mai-tale under arrangementet. FAU har videre engasjert seg i «So-Me», som er et opplegg initiert av KFU omkring barn og sosiale medier. Det vil bli laget et opplegg til foreldremøtene i august, som FAU arbeider videre med. FAU informerte også om at foreldrene har reagert på situasjoner med uheldig bruk av sukkerholdige varer på skolen/SFO, og dette skal skolen følge opp med felles retningslinjer.  **Informasjon fra elevrådet:** Vi har nylig hatt møte i elevrådet, og elevene ble spurte om hvilke læringsaktiviteter som engasjerte dem mest. De satt sammen i grupper på tvers av trinn, og to områder som framkom som positive var: 1) Å finne svar på oppgaver utendørs og 2) Kunst og håndverk, musikk, kroppsøving og mat og helse, som viderefører det som læres i andre fag. Elevrådet melder om god hjelp i klassene, og at det er positivt når elevene hjelper hverandre. Mange elever gleder seg til skolen når de har praktiske fag og skal på tur. Referatet fra elevrådet tas opp i klassene for videre drøfting.  **Vedtak: Til orientering og videre oppfølging** |
| **Sak 03/25** | **Skolens økonomiske situasjon (vedlegg 3 og 4)**  Ved forrige budsjettår var skolens forbruk på 103,7%, men skolen får ikke med seg rester av overforbruket. I dette budsjettåret legges det opp til noe mindre forbruk, blant annet ved ny organisering på SFO. Voksentettheten overfor elevene vil imidlertid vektlegges å bli opprettholdt, og dette vil spesielt gjelde for de yngste elevene.  **Vedtak: Til orientering** |
| **Sak 04/24** | **Orientering av skolemiljøet og skolens planarbeid**  Vi har fortsatt svært få aktivitetsplaner og arbeider jevnt og trutt forebyggende med skolemiljøet. Planen vår brukes både til informasjon og til konkret bruk i saker. Det har i det siste vært uheldige hendelser med elever fra annen skole, og skolene tar dette på høyeste alvor og følger opp. De minste elevene kan ha aktivitetsplaner til mer intern bruk, dersom de trenger ekstra hjelp og trygging.  **Vedtak: Til orientering og videre oppfølging** |
| **Sak 05/25** | **Eventuelt**  7. klasse ønsker å dra på tur til Kongeparken som en avslutningsmarkering, og kan bruke midler de har fått av FAU til å dekke turen. Det blir snarest gjort bestilling etter avtalt tidspunkt. Det foreslås også at den tradisjonelle avslutningen for klassen sees i sammenheng med sommerfesten, og skolen diskuterer dette videre for å finne en god løsning.  **Vedtak: Til orientering og videre oppfølging** |